**Az előterjesztést megtárgyalta:**

* Kulturális és Sport Bizottság
* Pénzügyi, Gazdasági és Jogi Bizottság

*A határozati javaslatot törvényességi*

 *szempontból megvizsgáltam:*

 */: Dr. Gaál Róbert :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2013. március 28-i ülésére**

**Javaslat a Berzsenyi Dániel Megyei és Városi Könyvtár alapdokumentumainak elfogadására**

Szombathely Megyei Jogú Város Közgyűlése az 514/2012. (XII.13.) Kgy. számú határozatával arról döntött, hogy 2013. január 1. napjától a Berzsenyi Dániel Megyei és Városi Könyvtár Szombathely Megyei Jogú Város fenntartásába kerül.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kult. tv.) 68. § (1) bekezdése szerint a fenntartó meghatározza a könyvtár feladatait és használati szabályzatát, jóváhagyja szervezeti és működési szabályzatát, jóváhagyja a könyvtár fejlesztésére vonatkozó terveket. A Kult. tv. 68. § (3) bekezdése értelmében az Emberi Erőforrások Minisztere előzetesen véleményezi a megyei könyvtár szervezeti és működési szabályzatát, stratégiai tervét, munkatervét és beszámolóját, költségvetésének feladatalapú tervezését, fejlesztési és beruházási feladatainak meghatározását, minőségpolitikai nyilatkozatát. A hivatkozott jogszabály alapján 2013. január 29. napján a Berzsenyi Dániel Megyei és Városi Könyvtár alapdokumentumait előzetes véleményezésre megküldtem az Emberi Erőforrások Miniszterének. A dokumentumok 2013. január 30. napján átvételre kerültek. A Kult. tv. 68.§ (3) bekezdése értelmében, ha a miniszter a fenntartó erre irányuló javaslatának kézhezvételétől számított 30 napon belül nem hoz döntést, úgy kell tekinteni, hogy a javaslatban foglaltakkal egyetért. A jogszabályban előírt határidőn belül nem érkezett vélemény. A Könyvtár alapdokumentumainak hatályba lépéséhez a Közgyűlés döntése szükséges.

Az előterjesztés mellékleteként a Berzsenyi Dániel Megyei és Városi Könyvtár alábbi dokumentumait terjesztem a Tisztelt Közgyűlés elé:

* Szervezeti és Működési Szabályzat (1. sz. melléklet)
* Könyvtárhasználatra vonatkozó szabályzat (2. sz. melléklet)
* Küldetésnyilatkozat (3. sz. melléklet)
* A Berzsenyi Dániel Megyei és Városi Könyvtár minőségpolitikája
* (4. sz. melléklet)
* A Berzsenyi Dániel Megyei és Városi Könyvtár stratégiai terve 2007-2013
* (5. sz. melléklet)
* Fejlesztési, beruházási és felújítási javaslatok (6. sz. melléklet)
* A Berzsenyi Dániel Megyei és Városi Könyvtár beszámolója a 2012. évről
* (7. sz. melléklet)
* A Berzsenyi Dániel Megyei és Városi Könyvtár 2013. évi munkaterve

(8. sz. melléklet)

A dokumentumokat terjedelmükre való tekintettel nem küldöm meg papír alapon. A dokumentumok elérhetők a www.szombathely.hu honlapon:  e-ügyfélszolgálat / Közgyűlés / e-közgyűlés - e-bizottság /e-közgyűlés aktuális menüpont alatt.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2013. március „ ”**

 **/: Dr. Puskás Tivadar :/**

**HATÁROZATI JAVASLAT**

**…./2013. (III.28.) Kgy. számú határozat**

Szombathely Megyei Jogú Város Közgyűlése a Berzsenyi Dániel Megyei és Városi Könyvtár alapdokumentumainak elfogadásáról szóló előterjesztést megtárgyalta, és az intézmény alapdokumentumait - önkormányzati többletforrás biztosítása nélkül - az előterjesztés 1-8. számú melléklete szerinti tartalommal jóváhagyja.

**Felelős:** Dr. Puskás Tivadar polgármester

 Sági József, a Kulturális és Sport Bizottság elnöke

 (A végrehajtás előkészítéséért: dr. Károlyi Ákos aljegyző)

**Határidő:** azonnal